“সাধনার উচ্চতম স্তরে উপনীত এই দেশপ্রেমিক মানুষটির নিরহংকার ব্যবহার আমাকে মুগ্ধ করে। দেশ থেকে দূরে সমস্ত জীবন কাটালেও দেশের মানুষের প্রতি তাঁর এই ভালোবাসার কথা তারা কী করে জানবেন, উপলব্ধি করবেন, এক নির্মম বেদনা তাঁকে যেন অস্থির করে তুলেছিল। আজ তিনি আমাদের ছেড়ে চলে গেছেন। ধন্যবাদের অপেক্ষা করেননি, বিদায় নেবার সুযোগ দেননি। তাঁর কথা লিখতে যেয়ে চোখ দুটি আমার আজ যেমন সজল হয়ে উঠছে, তাঁর অম্লান স্মৃতি যতদিন বেঁচে থাকবে আমাকে এমনি করেই নাড়া দেবে।”